wickkiey/tamil-wikipedia-markdown huggingface dataset:
# ஆனேகல்


**ஆனேகல்** (*Anekal*) என்பது பெங்களூரு நகர மாவட்டத்தின் ஒரு முக்கிய நகரம் மற்றும் வட்டத் தலைநகரம் ஆகும். இது பெங்களூர் புறநகரில் உள்ள ஒரு முக்கிய நகரமாகும். ஆனேகல் தோராயமாக பெங்களூரு மையத்திலிருந்து 36 கி.மீ. தொலைவிலும், ஓசூர் மற்றும் எலக்ட்ரானிக் சிட்டியிலிருந்து 15 கி.மீ. தொலைவிலும் உள்ளது. பெங்களூரின் சில்க் போர்டில் இருந்து ஆனேக்கல் வரையிலான விரைவுச் சாலைகள் தேசிய நெடுஞ்சாலை மற்றும் மாநில செடுஞ்சாலை வழியாக செல்கிறது. இதனால் ஆனேகல் சிறந்த அணுக்ககத்தைக் கொண்டுள்ளது. இந்த நகரம் பெங்களூர் பெருநகரப் பகுதியின் தெற்குப் பகுதியில் அமைந்துள்ளது. ஆனேகல் கரகம் மற்றும் தசரா விழாக்களுக்கு பெயர் பெற்றது.  

இன்ஃபோசிஸ், பயோகான், விப்ரோ, எச்.சி.எல், டி.சி.எஸ், எக்சன்சா போன்ற முதன்மையான பெரு நிறுவனங்கள் அனைத்தும் ஆனேகல் வட்டத்தில் அமைந்துள்ளன.  

2011 ஆம் ஆண்டிலிருந்து மக்கள் தொகை கிட்டத்தட்ட இரு மடங்காக அதிகரித்துள்ளது.  

## நிலவியல்
ஆனேக்கல் . இல் அமைந்துள்ளது. இது சராசரி கடல் மட்டத்தில் இருந்து சுமார் 915 மீட்டர் (3001 அடி) உயரத்தில் அமைந்துள்ளது.  

## மக்கள்தொகையியல்

2011 இந்திய மக்கள் தொகைக் கணக்கெடுப்பின்படி, ஆனேக்கல் மக்கள் தொகையானது 44,260 ஆகும். இதில் ஆண்கள் 52 விழுக்காடு, பெண்கள் 48 விழுக்காடும் உள்ளனர். ஆனேகல்லின் அதிகாரப்பூர்வ மொழியும், பரவலாக பேசப்படும் மொழியிம் கன்னடம் ஆகும். ஆனேகல்லின் சராசரி கல்வியறிவு விகிதம் 67 விழுக்காடாக உள்ளது. இது தேசிய சராசரியான 59.5 விழுக்கட்டை விட கூடுதலாகும். ஆனேகல்லின் மக்களில் 56 விழுக்காடு ஆண்களும் 44 விழுக்காடு பெண்களும் கல்வியறிவு பெற்றுள்ளனர். மக்கள் தொகையில் 12 விழுக்காட்டினர் 6 வயதுக்குட்பட்டவர்கள். கன்னடத்தில் ஆனேகல் என்றால் 'யானைப் பாறை' என்று பொருளாகும்.
# பேகூர், பெங்களூர்


**பேகூர்** (*Begur*) என்பது இந்தியாவின் கர்நாடக மாநிலத்தில் உள்ள ஒரு நகரமாகும். இது பெங்களூரு- ஒசூர் நெடுஞ்சாலையில் அமைந்துள்ளது. மேற்கு கங்க வம்சத்தின் ஆட்சியிலும் பின்னர் சோழப் பேரரசின் ஆட்சியிலும் இது ஒரு முக்கிய இடமாக இருந்ததாக கூறப்படுகிறது.  

## பேகூர் கோட்டை

பேகூர் நகரின் மையத்தில் பஞ்சலிங்கேசுவரர் கோயில் உள்ளது. இதில் 1100 ஆண்டுகள் பழமையான கல்வெட்டு உள்ளது. இது 'பெங்களூரு' என்ற இடத்தைப் பற்றிய மிகப் பழமையான குறிப்பு ஆகும். இப்பகுதி மேற்கு கங்க வம்சத்தால் ஆளப்பட்டது. 10 ஆம் நூற்றாண்டில் சோழர் இப் பகுதியைக் கைப்பற்றினர்.  

நாகேசுவரர் கோயில் இரிகங்க நீதிமார்கனால் ஒன்பதாம் நூற்றாண்டில் கட்டப்பட்டது. மேலும் பாஞ்சாலிகேசுவரர் கோயில் சோழர் காலத்தில் அக்தியரால் கட்டப்பட்டது.  

கோயிலுக்கு அருகில், ஒரு சிறிய வட்ட கோட்டை உள்ளது. இது சுமார் 1.4&nbsp;கிமீ² பரப்பளவு கொண்டதாக உள்ளது. இது சோழர்களால் கட்டப்பட்டது எனப்படுகிறது. கட்டப்பட்ட காலம் தெரியவில்லை (ஆராய்ச்சி எதுவும் செய்யப்படவில்லை), ஆனால் கோட்டையின் நுழைவாயிலில் உள்ள 1100 ஆண்டுகள் பழமையான கல்வெட்டு இருப்பது கோட்டையின் பழமையைக் குறிக்கும்.  

## போக்குவரத்து
பேகூர் ஆர்.கே. மார்க்கெட், சிவாஜி நகர், கெம்பேகவுடா பேருந்து நிலையம் ஆகியவற்றுடன் பெங்களுர் மாநகர போக்குவரத்துக் கழகத்தின் பேருந்துகளால் நன்கு இணைக்கப்பட்டுள்ளது. இப்பகுதி தே.நெ-44 க்கு அருகில் உள்ளது. இது தமிழ்நாட்டின் எல்லை நகரமான ஒசூருடன் இணைக்கிறது. பெங்களூர் வானூர்தி நிலையம் மற்றும் தொடருந்து நிலையம் ஆகியவை இந்த பகுதி வழியாக செல்லும் வெளிவட்ட சாலையால் இணைக்கபட்டுள்ளன. இப்பகுதியில் அதிகரித்து வரும் வாகனப் போக்குவரத்தை எளிதாக்கும் வகையில், இப்பகுதி வழியாக செல்லும் பேகூர் சாலையை விரிவாக்கம் செய்ய திட்டமிடப்பட்டுள்ளது.
# பல்கேரியாவில் சமயமின்மை



**பல்கேரியாவில் சமயமின்மை** என்பது பல்கேரிய குடிமக்களிடையே இறைமறுப்பு, அறியவியலாமைக் கொள்கை, சமயச் சார்பின்மை ஆகியவற்றுடன் தொடர்புடையது. பல்கேரியாவில் சமயமின்மை என்பது சிறுபான்மையாகவுள்ளது. கிழக்கு மரபுவழி கிறிஸ்தவத்திற்குப் பிறகு மதம் சார்ந்த இரண்டாவது நிலையில் சமயமற்ற பல்கேரியர்கள் சுமார் 5-10% பேர் உளளனர். 20 ஆம் நூற்றாண்டின் போது மார்க்சிச - லெனினிச வரலாற்றுடனும் நாட்டில் காணப்பட்ட சோவியத் ஆட்சியினாலும் பல்கேரியாவில் சமயமின்மை என்பது நெருக்கமாக பிணைக்கப்பட்டுள்ளது.
# பால் கனகராஜ்

**இராஜாசிங் கிறிஸ்டோபர் பால் கனகராஜ்** (R C Paul Kanagaraj), சென்னை வழக்கறிஞர் சங்க முன்னாள் தலைவரும், பிரபல குற்றவியல் வழக்கறிஞரும் ஆவார். இவர் சூன் 2020ல் பாரதிய ஜனதா கட்சியின் தமிழ்நாடு மாநில துணைத்தலைவராக நியமிக்கப்பட்டார். இவர் பாரதிய ஜனதா கட்சியின் தமிழ்நாடு வழக்கறிஞர்கள் அணியின் தலைவராக உள்ளார்.  

## தேர்தல்களில்
இவர் 2014 பொதுத்தேர்தலில் வட சென்னை மக்களவைத் தொகுதியில் சுயேட்சையாக போட்டியிட்டு வெற்றி வாய்ப்பை இழந்தவர். மேலும் இவர் 2015ல் இராதாகிருஷ்ணன் நகர் சட்டமன்ற இடைத்தேர்தலில்யில் ஜெ. ஜெயலலிதாவை எதிர்த்து சுயேட்சையாக போட்டியிட்டார்.
# சிக்கபானவாரா


**சிக்கபானவாரா** (Chikkabanavara) என்பது இந்தியாவின் கர்நாடகா மாநிலம் பெங்களூருவில் புறநகரில் உள்ள ஒரு சிற்றூர் ஆகும். இது கர்நாடகத்தின் பெங்களூர் நகர மாவட்டத்தின் பெங்களூர் வடக்கு வட்டதில் அமைந்துள்ளது. இது பெங்களூரில் எஞ்சியிருக்கும் பழமையான ஏரிகளில் ஒன்றைக் கொண்டிருக்கிறது. இந்த ஏரி பெங்களூர்-தும்கூர் தொடருந்து பாதையில் சிக்கபானவாரா தொடருந்து நிலையத்திலிருந்து வடக்ககே 1.5 கி.மீ. தொலைவில் அமைந்துள்ளது.  

## மக்கள்தொகையியல்
இந்திய மக்கள் தொகை கணக்கெடுப்பின்படி, சின்னபானவாரத்தின் மக்கள் தொகை 5209 ஆகும். இவர்களில் ஆண்களின் எண்ணிக்கை 2640 என்றும், பெண்களின் எண்ணிக்கை 2589 என்றும் உள்ளது.  

## போக்குவரத்து

### பேருந்து
பெங்களூர் மாநகர போக்குவரத்துக் கழகமானது இங்கிருந்து மெஜஸ்டிக், ஆர். கே மார்க்கெட் ஆகிய இடங்களுக்கு 250,253,254,248 ஆகிய எண் பேருந்துகளையும், கெங்கேரிக்கு - 502H எண் பேருந்தையும், கிருஷ்ணராஜபுரத்துக்கு (ஆர்.கே. புரம்) 502A, 507C எண் பேருந்துகளையும். பீன்யா, ஜலஹள்ளி ஆகியவற்றுக்கு 250,250AB, 220AC, எண் பேருந்துகளையும், விஜய்நகர் நோக்கி 250AC எண் பேருந்தையும் இயக்குகிறது.  

### தொடருந்து
அருகிலுள்ள தொடருந்து நிலையம் சிக்கபானவார் சந்திப்பு தொடருந்து நிலையம், யஷ்வந்த்பூர் சந்திப்பு தொடருந்து நிலையம் 10&nbsp;கி.மீ. தொலைவில் அமைந்துள்ளது.  

### வானூர்தி
கெம்பெகவுடா பன்னாட்டு வானூர்தி நிலையம் 38&nbsp;கி.மீ தொலைவில் உள்ளது.
# வி. மோகன்


**வி. மோகன்** (*V. Mohan*) என்பவர் இந்திய மருத்துவர்/அறிவியலாளர், நீரிழிவு மருத்துவத்தில் நிபுணத்துவம் பெற்றவர் ஆவார். இவர் மருத்துவர் மோகன் நீரிழிவு சிறப்பு மையத்தின் தலைவராக உள்ளார். இது நீரிழிவு சிகிச்சைக்கான பன்னாட்டு கூட்டமைப்பின் மையம் ஆகும். இவர் சென்னையிலுள்ள சென்னை நீரிழிவு ஆராய்ச்சி அறக்கட்டளையின் தலைவராகவும் உள்ளார். இது நீரிழிவு தொடர்பான மேம்பட்ட ஆராய்ச்சிக்கான இந்திய மருத்துவ ஆய்வு குழும மையமாகும்.  

## கல்வி
மருத்துவர் மோகன் தனது இளநிலை மற்றும் முதுகலை மருத்துவக் கல்வியை (பொது மருத்துவம்) மதராசு மருத்துவக் கல்லூரியில் முடித்தார். 1984-85-ல், இலண்டன், அரச் முதுநிலை மருத்துவப் பள்ளி மற்றும் ஹேமர்ஸ்மித் மருத்துவமனையில் வெல்கம் அறக்கட்டளை ஆராய்ச்சி உறுப்பினராகவும், 1985-86-ல் செருமனியின் உல்ம் பல்கலைக்கழகத்தில் அலெக்சாண்டர் வான் ஹம்போல்ட் சகாவாகவும் ஒரு வருடம் பணியாற்றினார். இவர் 1987-ல் முனைவர் மற்றும் பின்னர் 1997-ல் ஆய்வறிக்கை மூலம் அறிவியல் முனைவர் *பைப்ரோகால்குலசு* கணைய நீரிழிவு துறையில் ஆராய்ச்சிக்காக பெற்றார்.  

## விருது

மோகன், நீரிழிவு மருத்துவத் துறையில் செய்த சாதனைகளுக்காக இந்திய அரசின் பத்மசிறீ விருது உட்பட பல மதிப்புமிக்க விருதுகளைப் பெற்றுள்ளார். 2018ஆம் ஆண்டில், இவர் அமெரிக்க நீரிழிவு சங்கத்திடமிருந்து நீரிழிவு நோய் குறித்த சேவைக்காகப் பன்னாட்டு விருதான மருத்துவர் கரோல்ட் ரிப்கின் விருதினையும் பெற்றார். மேலும் இந்த விருதைப் பெற்ற முதல் இந்தியர் இவர் ஆவார். இந்திய மருத்துவ குழுவின் மருத்துவர் பி. சி. ராய் விருதையும் இவர் பெற்றவர். இவர் இந்தியாவின் தமிழ்நாடு மாநிலத்தின் சிறந்த அறிவியலாளராக அங்கீகரிக்கப்பட்டுள்ளார்.
# நிதிப் புலனாய்வு அலகு



நிதிப் புலனாய்வு அலகு (*Financial Intelligence Unit – India* (FIU-IND) இந்திய அரசின் நிதி அமைச்சகத்தில் உள்ள வருவாய்த் துறையின் கீழ் இயங்கும் ஒரு புலனாய்வு அமைப்பாகும்.நவம்பர் 2004ல் நிறுவப்பட்ட இந்த அமைப்பு இந்தியாவில் 2002 பணமோசடி தடுப்புச் சட்டத்தை அமலாக்கம் செய்கிறது. இந்த அமைப்பு தனது புலனாய்வு அறிக்கைகளை நேரடியாக நிதி அமைச்சர் தலைமையில் செயல்படும் மத்தியப் பொருளாதார புலனாய்வுக் குழுவிடம் அளிக்கும்.  

## பணிகள்
1. **தகவல் சேகரிப்பு**: பல்வேறு நிதிப் புலனாய்வு அமைப்புகளிடமிருந்து பின்வரும் அறிக்கைகளைப் பெறுவதற்கான முகமையாக செயல்படுகிறது.
  1. பண பரிவர்த்தனை அறிக்கைகள்
  1. இலாப நோக்கற்ற நிறுவனங்களின் பரிவர்த்தனை அறிக்கைகள்
  1. எல்லை கடந்த தொலைதொடர்பு பணப்பரிமாற்ற அறிக்கைகள்
  1. அசையா சொத்துக்கள் வாங்குதல் அல்லது விற்றல் பற்றிய அறிக்கைகள்
  1. சந்தேகத்திற்கிடமான பரிவர்த்தனை அறிக்கைகள்
1. **தகவலின் பகுப்பாய்வு**: பணமோசடி மற்றும் தொடர்புடைய குற்றங்களின் சந்தேகத்தை பரிந்துரைக்கும் பரிவர்த்தனைகளின் வடிவங்களைக் கண்டறிதல்.
1. **தகவல் பகிர்வு**: நடுவண் புலனாய்வுச் செயலகம் மற்றும் அமலாக்க இயக்குனரகம் அதிகாரிகள் மற்றும் வெளிநாட்டு நிதி நுண்ணறிவு பிரிவுகளுடன் தகவல்களை பரிமாறிக் கொள்ளல்.
1. **மத்திய தகவல் களஞ்சியமாக செயல்படுதல்**:பிற புலனாய்வு அமைப்புகளிடமிருந்து பெறப்பட்ட அறிக்கைகளின் அடிப்படையில் தேசிய தரவுத் தளத்தை பராமரித்தல்.
1. **ஒருங்கிணைப்பு**: பணமோசடி மற்றும் தொடர்புடைய குற்றங்களை எதிர்த்துப் போராடுவதற்கு பயனுள்ள தேசிய, பிராந்திய மற்றும் உலகளாவிய வலைப்பின்னல் மூலம் நிதி நுண்ணறிவின் சேகரிப்பு மற்றும் பகிர்வுகளை ஒருங்கிணைத்து வலுப்படுத்துதல்.
1. **ஆராய்ச்சி மற்றும் பகுப்பாய்வு**: பணமோசடி போக்குகள், அச்சுக்கலைகள் மற்றும் வளர்ச்சிகள் பற்றிய மூலோபாய முக்கிய பகுதிகளை கண்காணித்து அடையாளம் காணுதல்.
1. தப்பியோடிய குற்றவாளிகள் மீது நடவடிக்கை எடுத்தல்:பண மோசடி செய்து விட்டு வெளிநாடுகளுக்கு தப்பியோடிய பொருளாதாரக் குற்றவளிகள் மீது நடவடிக்கை எடுத்தல்.

## அமைப்பு
இந்த அமைப்பில் பல்வேறு துறைகளிலிருந்து 75 அதிகாரிகள் அயல் பணியில் செயல்படுகிறார்கள். அவைகள் பின்வருமாறு:  
1. மத்திய நேரடி வரிகள் வாரியம்
1. மத்திய மறைமுக வரிகள் மற்றும் சுங்க வாரியம்
1. இந்திய ரிசர்வ் வங்கி
1. இந்திய பங்கு மற்றும் பரிவர்த்தனை வாரியம்
1. இந்திய சட்ட விவகாரத் துறை
1. இந்தியப் புலனாய்வு அமைப்புகள்:
  1. வருவாய் புலனாய்வு இயக்குநரகம்
  1. தேசிய போதைப்பொருள் தடுப்புப் பிரிவு (இந்தியா)
  1. சரக்கு சேவை வரி புலனாய்வு தலைமை இயக்குனரகம்
  1. தீவிர மோசடி விசாரணை அலுவலகம்
  1. அமலாக்க இயக்குனரகம்
  1. நடுவண் புலனாய்வுச் செயலகம்
  1. இந்திய உளவுத்துறை

## இதனையும் காண்க
- மத்திய பொருளாதார புலனாய்வு பணியகம்
- இந்தியப் புலனாய்வு அமைப்புகளின் பட்டியல்
# புலி வால் கடல்குதிரை



**புலி வால் கடல்குதிரை** (*Tiger tail seahorse*)(*கிப்போகாம்பசு கம்சு*) என்பது சிங்னாதிடே குடும்பத்தில் உள்ள ஒரு மீன் சிற்றினமாகும். 1850-ல் தியோடர் கேன்டரால் இந்த சிற்றினம் முதலில் விவரிக்கப்பட்டது.  

## பரவல்
இது இந்தியா, இந்தோனேசியா, மலேசியா, பிலிப்பீன்சு, சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் அலை குறைந்த நீர்வாழ் படுகைகள் மற்றும் பவளப் பாறைகள் ஆலும். இது வாழ்விட இழப்பால் அச்சுறுத்தப்படுகிறது.  

## விளக்கம்
புலி வால் கடல்குதிரை நீர்காட்சி வளரிடங்களில் 1.5 வருடங்களும் இயற்கையாக வாழும் இடங்களில் 1 முதல் 5 வருடங்கள் வரை வாழ்கிறது. இது பிற விலங்களுக்கு பாதிப்பில்லாதது. வெப்பமணடல் பகுதிகளில் இது வாழ்கின்றது. புலி வால் கடல்குதிரை அதிகபட்ச அளவு 18.7 செ.மீ. வளரக்கூடியது. இதன் மூக்கு தலை நீளம் 2.2; உணவை உறிஞ்சுவதற்கு இது பயன்படுகிறது. இவை சிறிய மீன், பவளம், சிறிய இறால் மற்றும் மிதவை உயிரிகள் ஆகியவற்றை உண்ணுகின்றன. மிகவும் பொதுவாக மஞ்சள் மற்றும் கருப்பு நிறத்தில் மாறி மாறி காணப்படும். வாலில் வயிற்றுப் பகுதியிலிருந்து காணப்படும் கோடுகள் வால் நுனி வரை உள்ளன. இந்த கடல் குதிரைகள் பொதுவாகப் பவளப்பாறைகள், கடற்பாசி அல்லது மிதக்கும் *சர்காசம்* ஆகியவற்றில் இணைகளாகல் காணப்படுகின்றன. இந்த சிற்றினம் இரவாடி வகையின. ஆண் கடல்குதிரை 1 முதல் 2,000 முட்டைகள் தனது மார்பில் உள்ள அடைக்கும் பையில் முட்டைகளை அடைகாக்கின்றன. கர்ப்ப காலம் 1 முதல் 4 வாரங்கள் வரை ஆகும்.  

## அச்சுறுத்தல்
புலி வால் கடல்குதிரை, பாரம்பரிய சீன மருத்துவத்தில் பெருமளவில் பயன்படுத்தப்படுகிறது. மேலும் மீன்பிடித்தல் மற்றும் வாழ்விட அழிவு ஆகியவற்றால் இக்கடல்குதிரை சமீபத்திய ஆண்டுகளில் ஆபத்தில் இருப்பதாகக் கருதப்படுகிறது. பாரம்பரிய சீன மருத்துவ பயன்பாட்டிற்காக ஒவ்வொரு ஆண்டும் 20 மில்லியன் கடல் குதிரைகள் பிடிக்கப்பட்டு விற்கப்படுகின்றன. கடல் குதிரைகளின் இறக்குமதி மற்றும் ஏற்றுமதி மே 15, 2004 முதல் வாசிங்டன் ஒப்பந்தத்தின் கீழ் கட்டுப்படுத்தப்படுகிறது மீன்களைப் போல இவற்றின் உடலில் செதில்கள் இல்லை. இவற்றின் உடலில் எலும்பு வளையங்களைச் சுற்றி கடினமான மெல்லிய தோல் நீண்டுள்ளது. இதனால் பிற விலங்குகளால் இவற்றைச் செரிக்க முடியாததால், இது பெரும்பாலான கடல் விலங்குகளால் இவற்றை இரையாக ஆக்க இயலாது. இவை கிடைமட்டமாக அல்லாமல் நிமிர்ந்து நீந்துகின்றன.
# ஆளுநர் மாளிகை, பெசாவர்



**பெசாவர் ஆளுநர் மாளிகை** (*Governor's House, Peshawar*) பாக்கித்தான் நாட்டின்]] கைபர் பக்துன்வா மாகாணத்தின் தலைநகரமான பெசாவர் நகரத்தில் அமைந்துள்ள ஒரு வரலாற்றுச் சிறப்புமிக்க கட்டடம் ஆகும். இங்குள்ள இடது பக்க பள்ளிவாசலில் இருந்து தற்போது பூங்காவாக உள்ள பாலா இசார் கோட்டை வரை சுமார் 1.25 கிலோமீட்டர் நீளமுள்ள ஒரு ரகசிய சுரங்கப்பாதை உள்ளது.&nbsp; பெசாவர் அருங்காட்சியகத்திற்கு அருகில் ஆளுநர் மாளிகை உள்ளது. கைபர் பக்துன்க்வாவின் ஆளுநரின் அதிகாரப்பூர்வ இல்லமாகவும் செயல்படுகிறது.  

20 ஆம் நூற்றாண்டின் தொடக்கத்தில் ஆங்கிலேயர்களால் கவர்னர் மாளிகை அமைக்கப்பட்டது. மர்தான்-சித்ரல் சாலை (லோவாரி கணவாய்), அட்டாக் லாண்டி கோட்டல் இரயில் பாதை, துரோசு கோட்டை ஆகியவற்றுக்கு பொறுப்பான பத்ராசி நகரத்தின் பிரபல பிரித்தானிய ஒப்பந்ததாரர் கான் பகதூர் நவாப் அப்துல் அமீத் கான் இந்த மாளிகையைக் கட்டினார். இந்தியா முழுவதும் கட்டப்பட்ட பிரித்தானிய கட்டிடங்கள் போல பாரம்பரிய கிரேக்க-ரோமன் வடிவமைப்பில் கட்டடத்தை கட்டுவதற்காக இவர் ஒப்பந்தம் செய்யப்பட்டார்.
# ச. விக்னேசுவரன்



டான் ஸ்ரீ டத்தோ ஸ்ரீ **ச. விக்னேசுவரன்** எனும் **விக்னேசுவரன் சன்னாசி** (*Vigneswaran s/o Sanasee*; மலாய்: *Vigneswaran Sanasee*; சீனம்: 维涅斯瓦兰·萨纳西); என்பவர் 2004 மார்ச் மாதம் தொடங்கி 2008 மார்ச் வரையில் சிலாங்கூர் கோத்தா ராஜா மக்களவை தொகுதியின் (*Kota Raja Federal Constituency*) மலேசிய நாடாளுமன்ற உறுப்பினராகச் சேவை செய்தவர்.  

26 ஏப்ரல் 2016 ஏப்ரல் 26-ஆம் தேதியில் இருந்து 2020 சூன் 22-ஆம் தேதி வரையில் மலேசிய நாடாளுமன்றத்தின் மேலவை தலைவராக (*President of the Senate*) பதவி வகித்தவர். அத்துடன் 2021 நவம்பர் மாதம் தொடங்கி மலேசியப் பிரதமரின் தென் ஆசிய நாடுகளுக்கான சிறப்புத் தூதர் பதவியையும் (*Special Envoy of the Prime Minister to South Asia*) வகித்து வருகிறார்.  

## பொது

2018 சூலை 14-ஆம் தேதி தொடங்கி, பாரிசான் கூட்டணியின் உறுப்புக் கட்சியான மலேசிய இந்திய காங்கிரசு கட்சியின் (*Malaysian Indian Congress*) 10-ஆவது தலைவராகப் பதவி வகித்து வரும் இவர், 2021-ஆம் ஆண்டில் மலேசிய இளைஞர் விளையாட்டுத்துறை அமைச்சின் நாடாளுமன்றச் செயலாளர் பதவியையும் (*Parliamentary Secretary of Ministry of Youth and Sports*) வகித்தவர் ஆகும்.  

2004 -ஆம் ஆண்டு மலேசியப் பொதுத் தேர்தலில் சிலாங்கூர் கோத்தா ராஜா மக்களவை தொகுதியில் (*Kota Raja Federal Constituency*) போட்டியிட்டு 8,239 வாக்குகள் பெரும்பான்மையில் வெற்றி அடைந்தார்.  

எனினும் 2008-ஆம் ஆண்டு மலேசியப் பொதுத் தேர்தலில் (*2008 Malaysian General Election*) அதே கோத்தா ராஜா மக்களவை தொகுதியில் போட்டியிட்டு; மலேசிய இஸ்லாமிய கட்சியை (*Pan-Malaysian Islamic Party*) சேர்ந்த சித்தி மரியா மகமுட் (*Siti Mariah Mahmud*) என்பவரிடம் தோல்வி கண்டார்.  

## பொது

விக்னேசுவரனின் தந்தையார் சன்னியாசி, 1980-களில் முன்னாள் மலேசிய நாடாளுமன்ற உறுப்பினர் ஆகும். அத்துடன் மஇகாவின் மாநிலத் தலைவர் பதவியையும் வகித்தவர்.  

இவரின் உறவினர் டத்தோ செல்லத்தேவன் (*Sellathevan Muthusamy*), முன்னாள் மஇகா இளைஞர் அணித் தலைவராகவும்; 1990-களில் சிலாங்கூர் மாநிலத்தின் நாடாளுமன்ற உறுப்பினராகவும் பொறுப்பு வகித்தவர். விக்னேசுவரனின் குடும்பம் கிள்ளான் துறைமுகப் பகுதியில் வணிக நிர்வாகங்களைக் கொண்டுள்ளது.  

## விருதுகள்
### மலேசிய விருதுகள்
- :
  - மலேசியப் பேரரசர் விருது - (*Order of Loyalty to the Crown of Malaysia*) (**PSM**) – **Tan Sri** (2017)
- :
  - மலாக்கா மாநில ஆளுநர் விருது - (*Companion Class II of the Exalted Order of Malacca*) (**DPSM**) – **Datuk** (2013)
- :
  - பகாங் மாநில அரசர் விருது - (*Grand Knight of the Order of Sultan Ahmad Shah of Pahang*) (**SSAP**) – **Dato' Sri** (2015)
# ஆதியா கல்விச் சங்கம்


**ஆதியா கல்விச் சங்கம்** (*Adhya Educational Society*) இந்தியாவின் தெலுங்கானா மாநிலம் ஐதராபாத்தில் உள்ள ஒரு இலாப நோக்கற்ற கல்வி அமைப்பாகும். ஆதியா அகாடமி மற்றும் கிஃப்ட் காம்பாசன் திட்டம் என்ற குழந்தைகளுக்கான வறுமை ஒழிப்புத் திட்டம் மூலம், **ஆதியா கல்விச் சங்கம்** அறிவியல் கல்வி, கணிதக் கல்வி மற்றும் மொழி மேம்பாடு ஆகியவற்றில் புதுமையான கற்பித்தல் மூலம் பின்தங்கிய குழந்தைகளுக்கு ஆதரவையும் கல்வியையும் அளிக்கிறது. 2015 ஆம் ஆண்டு சனவரி மாதம் 15 முதல் 18 ஆம் தேதி வரை கோவாவில் நடந்த ஒளி விழாவின் கதை என்ற நிகழ்ச்சியில் ஆதியா கல்விச் சங்கம் பங்கேற்றது.  

## கருணை பரிசுத் திட்டம்
கருணை பரிசுத் திட்டம் என்பது ஆதியா கல்விச் சங்கத்தின் விழிப்புணர்வுத் திட்டமாகும். சமூகத்தின் ஒரு பிரிவைச் சேர்ந்த ஒரு குழந்தை தயாரித்த ஒரு சிறிய பரிசை இத்திட்டம் மற்றொரு சமூகம் மற்றும் பின்னணியில் உள்ள பள்ளிக் குழந்தைகள், ஆசிரியர்கள் மற்றும் பெற்றோர் போன்ற மற்றொருவருடன் பரிமாறிக்கொள்வதன் மூலம் அவர்களிடையே ஒருவருக்கொருவர் கருணை, நம்பிக்கை மற்றும் நம்பிக்கையின் பாலத்தை உருவாக்குகிறது. இத்திட்டத்தின் ஒரு பகுதியாக, 2012 ஆம் ஆண்டில் 10,000 குழந்தைகளும், 2013 ஆம் ஆண்டில் 15,000 குழந்தைகளும் பங்கேற்றனர். 2014 ஆம் ஆண்டிற்கு கருணை திட்ட பரிசு 25,000 பள்ளி மாணவர்களை சென்றடைய திட்டமிடப்பட்டது. ஆதியா 2015 ஆம் ஆண்டு சனவரி 31 ஆம் தேதியன்று ஐதராபாத் நகரத்தில் ஒளி விழாவின் கதை 'என்ற நிகழ்ச்சியை அறிமுகப்படுத்தியது.
# அமோனியம் அறுபுளோரோ அலுமினேட்டு



**அமோனியம் அறுபுளோரோ அலுமினேட்டு** (*Ammonium hexafluoroaluminate*) (NH<sub>4</sub>)<sub>3</sub>[AlF<sub>6</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளை நிறத்தில் ஒரு திண்மமாக இது தோன்றுகிறது. சூடாக்கும்போது, இச்சேர்மம் அலுமினியம் முப்புளோரைடாக மாறுகிறது. இவ்வினையில் ஐதரசன் புளோரைடு வெளியிடப்படுகிறது. சியோலைட்டுகளுக்கு முன்னோடிச் சேர்மமாகவும் இது பயன்படுத்தப்பட்டது.  

## தயாரிப்பு
அமோனியம் புளோரைடு மற்றும் அலுமினியம் ஐதராக்சைடு ஆகியவற்றின் வினை மூலம் அம்மோனியம் அறுபுளோரோ அலுமினேட்டு உருவாகிறது.  
:<math>\mathrm{6 \ NH_4F + Al(OH)_3 \longrightarrow (NH_4)_3[AlF_6] + 3 \ NH_4OH}</math>
# அமோனியம் அறுபுளோரோதைட்டனேட்டு



**அமோனியம் அறுபுளோரோதைட்டனேட்டு** (*Ammonium hexafluorotitanate*) (NH<sub>4</sub>)<sub>2</sub>[TiF<sub>6</sub>]. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது நிறமற்றது. அமோனியம் அயனியும் அறுபுளோரோதைட்டனேட்டு ஈரயனியும் இச்சேர்மத்தில் உள்ளன. முக்கிய தாதுவான இல்மனைட்டில் இருந்து தைட்டானியத்தை பிரித்தெடுக்கும்போது இது தோன்றுகிறது. இவ்வினையில் தாது அதிகப்படியான அம்மோனியம் புளோரைடுடன் சேர்த்து சூடுபடுத்தப்படுகிறது:  
:  

இரும்பு அசுத்தங்களை அகற்றிய பிறகு அமோனியாவுடன் கலந்துள்ள அறுபுளோரைடின் நீரிய கரைசலை சூடுபடுத்துவதன் மூலம் நீரேற்ற தைட்டானியம் ஈராக்சைடு மீட்டெடுக்கப்படுகிறது.  
:  

## கட்டமைப்பு
அறுபுளோரோதைட்டனேட்டின் பல உப்புகள் எக்சு கதிர் படிகவியல் ஆய்வின் மூலம் வகைப்படுத்தப்படுகின்றன. அணிக்கோவையில் [TiF<sub>6</sub>]<sup>2-</sup> எண்கோணம் அமோனியம் நேர்மின் அயனிகளுடன் ஐதரசன் பிணைப்புகள் வழியாக இடைவினை புரிகிறது.
# சிவ் தாஸ் மீனா


**சிவ் தாஸ் மீனா** (*Shiv Das Meena*) என்பவர் இந்திய ஆட்சிப் பணி அதிகாரி ஆவார். இவர் தமிழ் நாட்டரசின் 49 ஆவது தலைமைச் செயலாளராகப் பணியாற்றினார்.  

## இளமையும் கல்வியும்
சிவ் தாஸ் மீனா இராசத்தான் மாநிலத்தினைச் சேர்ந்தவர். இவர் செய்ப்பூரில் உள்ள மாளவியா மண்டலப் பொறியியல் கல்லூரியில் இளநிலை பொறியியல் பட்டமும் பின்னர் முதுநிலை பொறியியல் பட்டமும் பெற்றுள்ளார். இந்திய அரசு நடத்தும் குடிமைப்பணித் தேர்வில் தேர்ச்சிபெற்ற மீனா, 1989ஆம் ஆண்டு தமிழ்நாட்டில் இந்திய ஆட்சிப் பணி அதிகாரியாகப் பதவியேற்றார்.  

## ஆட்சிப் பணியில்
சிவ் தாஸ் மீனா 1989ஆம் ஆண்டு காஞ்சிபுரம் மாவட்ட துணை ஆட்சியராக ஆகத்து 21-ல் பயிற்சியினைத் துவங்கினார். கோவில்பட்டி, கோயம்புத்தூர் உதவி ஆட்சியர் மற்றும் கூடுதல் ஆட்சியராகப் பதவி வகித்த பின்னர் 1998ஆம் ஆண்டு நாகப்பட்டின மாவட்ட ஆட்சியராகப் பதவியேற்றார். சுமார் 33ஆண்டுக்கால ஆட்சிப் பணியில் மருத்துவப் பணிகள் இயக்குநர், வேளான் துறை ஆணையர், வணிகவரித் துறை ஆணையர், சென்னை பெருநகர் வளர்ச்சி குழும நிர்வாக இயக்குநர், கூட்டுறவுத்துறை உள்ளிட்ட முக்கியத்துறைகளின் பொறுப்புகளை வகித்துள்ளார். 2011-ல் சிறப்புத் திட்டச் செயலாக்க துறையின் செயலாளராகப் பணியாற்றிய இவர், சிதம்பரம் அண்ணாமலைப் பல்கலைக்கழக நிர்வாக அதிகாரியாக நியமிக்கப்பட்டார். பொதுத்துறை செயலாளராகப் பணியாற்றிய மீனா, 2021 முதல் நகராட்சி நிர்வாகம் மற்றும் குடிநீர் வழங்கல் துறையின் செயலாளராப் பணியாற்றி வருகிறார். தமிழக அரசின் தலைமைச் செயலாளராக இருந்த வெ. இறையன்பு, பணி ஓய்வு பெறுவதை அடுத்து, தமிழகத்தின் 49-வது தலைமைச் செயலாளராக நியமிக்கப்பட்டார் 2024 ஆகஸ்ட் மாதம் ரியல் எஸ்டேட் ஒழுங்கு முறை ஆணைய தலைவராக நியமிக்கப்பட்டு உள்ளார்.
# சிக்கலான மற்றும் வளர்ந்து வரும் தொழில்நுட்பத்திற்கான அமெரிக்க-இந்தியா முன்முயற்சி

**சிக்கலான மற்றும் வளர்ந்து வரும் தொழில்நுட்பத்திற்கான அமெரிக்க-இந்தியா முன்முயற்சி** (*United States-India Initiative on Critical and Emerging Technology*) என்பது வளரும் தொழில்நுட்பத் துறைகளில் ஒத்துழைப்பை மேம்படுத்துவதற்காக அமெரிக்கா மற்றும் இந்தியாவால் நிறுவப்பட்ட ஒரு கூட்டு கட்டமைப்பாகும். செயற்கை நுண்ணறிவு, துளிமம் கணிப்பு, குறைக்கடத்திகள் மற்றும் கம்பியில்லாத் தொலைத்தொடர்பு ஆகியவை இப்பகுதிகளில் உள்ளடங்கும்.  

## பின்னணி
மே 2022 ஆம் ஆண்டு மே மாதத்தில் அமெரிக்க சனாதிபதி ஜோ பைடனும் இந்திய பிரதமர் நரேந்திர மோடியும் கூட்டாக சிக்கலான மற்றும் வளர்ந்து வரும் தொழில்நுட்பத்திற்கான அமெரிக்க-இந்தியா முன்முயற்சியை வெளியிட்டனர். இதைத் தொடர்ந்து, ஜனவரி 31, 2023 ஆம் ஆண்டு சனவரி மாதம் 31 ஆம் தேதியன்று வாசிங்டன், டி.சி.யில் இரு நாடுகளின் தேசிய பாதுகாப்பு ஆலோசகர்களின் தலைமையில் இவ்வமைப்பின் தொடக்க கூட்டம் நடந்தது.  

மேலும், துளிமம் தொழில்நுட்பத் துறையில் ஆராய்ச்சி மற்றும் ஒத்துழைப்பை ஊக்குவிக்க இரு நாடுகளும் இணைந்து இந்தோ-அமெரிக்க துளிம ஒருங்கிணைப்பு பொறிமுறையை உருவாக்கின. இந்த பொறிமுறையானது தொழில்துறை, கல்வித்துறை மற்றும் அரசாங்கம் உட்பட பல்வேறு துறைகளைச் சேர்ந்த பங்கேற்பாளர்களை உள்ளடக்கியதாகும். இவர்கள் கூட்டு முயற்சிகள் மற்றும் கூட்டாண்மைகளை எளிதாக்குவதற்காக ஒன்றாக வேலை செய்கிறார்கள்.
# பெர்னாண்டோ பெரால்டா



**பெர்னாண்டோ பெரால்டா** (*Fernando Peralta*) அர்கெந்தீனா நாட்டைச் சேர்ந்த ஒரு சதுரங்க கிராண்டு மாசுட்டர் ஆவார்.  

## சதுரங்க வாழ்க்கை
1997 ஆம் ஆண்டில் பெரால்டா பான் அமெரிக்க இளையோர் சதுரங்கப் போட்டியில் வெற்றியாளர் பட்டத்தை வென்றார். இவர் பல சதுரங்க ஒலிம்பியாடு போட்டிகளில் அர்கெந்தினா நாட்டைப் பிரதிநிதித்துவப்படுத்தினார்.  

2006, 2018 மற்றும் 2022 ஆம் ஆண்டுகளில் நடைபெற்ற சதுரங்கப் போட்டிகளில் வென்று பெர்னாண்டோ பெரால்டா மூன்று முறையாக அர்கெந்தினா நாட்டின் சதுரங்க வெற்றியாளராக உள்ளார். இறுதிச் சுற்றில் பாப்லோ அகோசுடாவை தோற்கடித்து லியாண்ட்ரோ கிரிசா மற்றும் சாண்ட்ரோ மரேகோ ஆகியோரை விடவும் அதிகப்புள்ளிகள் எடுத்து 2022 ஆம் ஆண்டிற்கான பட்டத்தை இவர் வென்றார்.  

பெரால்டா 2007 ஆம் ஆண்டில் சதுரங்க உலகக் கோப்பையில் போட்டியிட்டார். அங்கு அவர் முதல் சுற்றில் எர்னசுட்டோ இனார்கீவ் என்பவரால் தோற்கடிக்கப்பட்டார். பெரால்டா மீண்டும் 2023 ஆம் ஆண்டிற்கான சதுரங்க உலகக் கோப்பையில் போட்டியிட திட்டமிட்டுள்ளார்.
# மேயர் முனுசாமி விளையாட்டு மைதானம்



**மேயர் முனுசாமி விளையாட்டு மைதானம்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரம்பூர் புறநகர்ப் பகுதியில் அமைந்துள்ள ஒரு விளையாட்டு மைதானம் ஆகும்.  

கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள மேயர் முனுசாமி விளையாட்டு மைதானத்தின் புவியியல் ஆள்கூறுகள் (அதாவது, 13°06'33.3"N, 80°14'05.3"E) ஆகும்.  

## மேற்கோள்
# கரேன் சர்க்சியன் (சமூகவியலாளர்)

**கரேன் சர்க்சியன்** (*Karen Sargsyan*) ஆர்மீனிய நாட்டைச் சேர்ந்த ஒரு சமூகவியலாளர் ஆவார். 2023 ஆம் ஆண்டு முதல் இவர் ஆர்மீனிய யூரோ-அட்லாண்டிக் மையத்தின் தலைவராக பணியாற்றுகிறார். 1977 ஆம் ஆண்டு மே மாதம் 29 ஆம் தேதியன்று கரேன் சர்க்சியன் பிறந்தார்.  

## தொழில் மற்றும் கல்வி
2017 ஆம் ஆண்டு முதல், சர்க்சியன் ஆர்மீனியாவின் புள்ளிவிவரக் குழுவின் தகவல் தொழில்நுட்ப பிரிவின் தலைவராக பணியாற்றினார். 2014 மற்றும் 2017 ஆம் ஆண்டுகளூக்கு இடையில், சர்க்சியன் யெரெவனில் உள்ள மால்டா மற்றும் ஆர்மீனியா தூதரகத்தில் பணியாற்றினார். யெரெவன் மாநில பல்கலைக்கழகத்தில் இவர் சமூகவியலில் பட்டயம் பெற்றார்.  

ஆர்மீனியா, காகசசு பகுதி மற்றும் கிழக்கு ஐரோப்பாவில் தற்போதைய நிகழ்வுகள் தொடர்பான அரசியல் வர்ணனை மற்றும் பகுப்பாய்வுகளை சர்க்சியன் அடிக்கடி முன்வைக்கிறார். ஆர்மீனியாவின் மீது உருசியாவின் செல்வாக்கையும் சர்க்சியன் விமர்சிக்கிறார் மற்றும் கூட்டு பாதுகாப்பு ஒப்பந்த அமைப்பு உட்பட்ட உருசிய தலைமையிலான அமைப்புகளில் ஆர்மீனியா உறுப்பினராக இருப்பதையும் எதிர்க்கிறார். ஆர்மீனியாவின் ஐரோப்பிய ஒருங்கிணைப்பையும் ஐரோப்பிய ஒன்றியத்துடன் நாட்டின் அரசியல் மற்றும் பாதுகாப்பு சீரமைப்பையும் இவர் ஆதரிக்கிறார்.  

### 2018 ஆர்மீனிய நாடாளுமன்றத் தேர்தல்
சர்க்சியன் 2018 ஆர்மீனிய நாடாளுமன்றத் தேர்தலில் வீ கூட்டணியின் உறுப்பினராகப் பங்கேற்றார். இவர் தலைமையிலான கூட்டணி மக்கள் வாக்குகளில் வெறும் 2% மட்டுமே பெற்றது, இதனால் தேசிய சட்டமன்றத்தில் எந்த பிரதிநிதித்துவத்தையும் பெற முடியவில்லை.  

### 2023 யெரெவன் நகரத் தந்தை வேட்பாளர்
2023 ஆம் ஆண்டு சூன் மாதம் 21 ஆம் தேதியன்று 2023 ஆம் ஆண்டு செப்டம்பர் மாதத்தில் நடைபெறவிருக்கும் யெரெவன் நகர சபைத் தேர்தல்களில் யெரெவனின் நகரத் தந்தை வேட்பாளராக சர்க்சியன் கண்ணியமான யெரெவன் அரசியல் கூட்டணியால் பரிந்துரைக்கப்பட்டார் ஆர்மீனியாவின் ஐரோப்பியக் கட்சியும் சமூக ஜனநாயகக் கட்சியான அன்சாக்கியன் கட்சியும் கூட்டாக இணைந்து சர்க்சியனை வேட்பாளராகப் பரிந்துரைத்தன.  

## தனிப்பட்ட வாழ்க்கை
ஆர்மீனிய மொழியுடன் கூடுதலாக, இவர் ஆங்கிலம், உருசிய மற்றும் செருமனிய மொழிகளை இவர் பேசுகிறார்.
# திருமோகூர், மதுரை



**திருமோகூர்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள திருமோகூர் பகுதியின் புவியியல் ஆள்கூறுகள் ஆகும்.  

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற 108 வைணவத் திருத்தலங்களில் ஒன்றான திருமோகூர் காளமேகப் பெருமாள் கோயில், திருமோகூரில் அமையப் பெற்றுள்ளது.
# இலங்கை விமானப்படை மகளிர் பிரிவு



**இலங்கை விமானப்படை மகளிர் பிரிவு** (*Sri Lanka Air Force Women's Wing*) 1983 ஆம் ஆண்டில் உருவாக்கப்பட்டது. இங்கு இலங்கை விமானப்படையின் பெண் உறுப்பினர்கள், விமானப் பெண்கள் மற்றும் பெண் அதிகாரிகள் உள்ளனர். திருமணமாகாத பெண்கள் மட்டும் இப்பிரிவில் சேரலாம். இந்த பிரிவின் உறுப்பினர்கள் போர் பாத்திரங்கள் உட்பட அனைத்துப் பணிகளும் ஆண்களுக்கு இணையான அதே வகையான பணிகளில் இவர்கள் பணியாற்றுகின்றனர். 1972 ஆம் ஆண்டு பெண் அதிகாரிகள் தன்னார்வ விமானப்படையில் இணைந்த போது முதன்முதலில் இலங்கை விமானப்படையில் பெண்கள் அனுமதிக்கப்பட்டனர். ஆரம்பத்தில் இலங்கை விமானப்படை மகளிர் பிரிவில் பெண்கள் விமானிகளாக ஆக முடியாது. இருப்பினும் 1998 ஆம் ஆண்டில் தமிழ் புலிகளின் கிளர்ச்சியில் ஏற்பட்ட இழப்புகளுக்குப் பதிலாக உயரடுக்கு விமானிகள் பிரிவுக்கு பயிற்சியளிக்க பெண்கள் நியமிக்கப்பட்டனர். 800 பெண்கள் போக்குவரத்து விமானங்களில் பறக்க 33 இடங்களுக்கு விண்ணப்பித்தனர். இப்பதவிகளில் கட்டளையிடும் அதிகாரிகளும் அடங்குவர்:  

- விமான துணை உயர் அலுவலர் ஜி.டி. பெரேரா (1 ஆகத்து 2002 வரை)

- குழு தலைவர் எம். எச். கரன்னாகொட (2 ஆகத்து 2002 முதல்)

விமானப் பெண்கள் மற்றும் பெண் அதிகாரிகளுக்கான பதவிச் சின்னங்கள் அவர்களின் ஆண் சகாக்களைப் போலவே இருக்கும். மேலும் அனைத்து விமானப் பெண்களும் மாசுட்டர் வாரண்ட்டு அலுவலர் என்ற பதவியை அடையலாம். இப்பதிவி விமானப்படை வீரருக்கான மிக உயர்ந்த பதவியாகும், மேலும் பெண்கள் ஆண்களைப் போலவே அனைத்து வர்த்தகங்களையும் பெறலாம்; மறுபுறம், கடற்படைப் பணி முதல்வர் பதவியை விட பெண் அதிகாரிகள் வேறு பதவி உயர்வு எதுவும் பெற வாய்ப்பில்லை.
# வார்ப்புரு:செம்மைப்படுத்துதல் பணி - இரண்டாம் காலாண்டு 2023/பயனர் அறிவிப்பு

<div>  

வணக்கம்.  

அண்மையில் நிறைவுற்ற சிறப்புக் காலாண்டுத் திட்டத்தில் பங்குகொண்டு **கட்டுரைகளை செம்மைப்படுத்தித் தந்தமைக்கு** நன்றிகள்!  

திட்டமிட்டிருந்த இலக்காகிய 1,092 எனும் எண்ணிக்கையைத் தாண்டி, மொத்தமாக 1,409 கட்டுரைகள் செம்மைப்படுத்தப்பட்டுள்ளன.  

- சிறப்புக் காலாண்டுத் திட்டம் நிறைவுபெற்றிருந்தாலும், **மீதமுள்ள கட்டுரைகளை** ஆர்வமுடையோர் தொடர்ந்து செம்மைப்படுத்தலாம். பயனர்களின் பங்களிப்பு விவரங்கள் தொடர்ந்து ஆவணப்படுத்தப்படும். அவ்வகையில், ஒவ்வொரு வெள்ளிக்கிழமையும் அந்நாளின் இறுதியில் தரவுகள் **இங்கு** இற்றை செய்யப்படும்.

-- *ஒருங்கிணைப்பாளர்கள்* <font face="Casteller" size="4">ஸ்ரீதர். ஞா</font>, மா. செல்வசிவகுருநாதன்  
</div>
# பிரேசினைட்டு



**பிரேசினைட்டு** (*Brezinaite*) Cr<sub>3</sub>S<sub>4</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். 1969 ஆம் ஆண்டு இது கண்டுபிடிக்கப்பட்டது. குரோமியம் மற்றும் கந்தகம் தனிமங்களால் ஆன ஓர் அரிய கனிமமாக இது வகைப்படுத்தப்படுகிறது. டக்சன் ரிங் விண்கல் போன்ற விண்கற்களில் இது காணப்ட்டது, இதைத் தவிற இது நியூ பால்டிமோர் விண்கல் மற்றும் சிகோட்-அலின் விண்கல் ஆகியவற்றிலும் பிரேசினைட்டு காணப்பட்டது. ஆத்திரியாவின் வியன்னாவில் உள்ள இயற்கை வரலாற்று அருங்காட்சியகத்தின் கனிமவியல்-பாறையியல் பிரிவின் கடந்தகால இயக்குநரான அரிசுடைட்சு பிரேசினாவின் (1848-1909) நினைவாக பிரேசினைட்டு எனப் பெயரிடப்பட்டது. என்ற குறியீட்டால் அடையாளப்படுத்துகிறது.
# ஆஞ்சநேயர் கோயில்

**ஆஞ்சநேயர் கோயில்** என்பது இந்துக் கோயிலின் கருவறையில் அனுமன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் ஆஞ்சநேயர் கோயில் என்று அழைக்கப்படுகிறது. ஆஞ்சநேயர் கோயில், வைணவ நெறியைப் பின்பற்றி பூசைகள் நடைபெறும் வழிபாட்டுத் தலமாகும்.  

நாமக்கல் ஊரிலுள்ள ஆஞ்சநேயர் கோயில், நாமக்கல், சென்னை நங்கநல்லூர் ஊரிலுள்ள சென்னை ஆதி வ்யாதி ஹர பக்த ஆஞ்சநேயர் கோயில் ஆகியவை தமிழ்நாட்டிலுள்ள சில முக்கியமான ஆஞ்சநேயர் கோயில்களாகும்.
# ஆசுட்டோர் ஆறு


**ஆசுட்டோர் நதி** (*Astore River*) பாக்கித்தான் நாட்டின் கில்கித்து பால்டிசுத்தான் எனப்படும் நடுவண் நிர்வாக வடக்கு நிலப் பகுதியில், சிந்து நதியின் துணை ஆறாக இது பாய்கிறது. ஆசுட்டோர் பள்ளத்தாக்கு வழியாக ஓடி தியோசாய் பீடபூமியில் வடியும் ஆறுகளில் இதுவும் ஒன்றாகும். பர்சில் கணவாயின் மேற்கு சரிவுகளில் இருந்து ஆசுட்டோர் நதி உருவாகிறது.  

ஆசுட்டோர் ஆறு 34°00′வடக்கு 74°41′கிழக்கு என்ற அடையாள ஆள்கூறுகளில் கில்கித்து ஆற்றில் இணைகிறது
# நாகேசுவரர் கோயில், பேகூர்


**நாகேசுவரர் கோயில்** வளாகம் (*Nageshvara Temple*, **நாகநாதேசுவரர்** என்றும் அழைக்கப்படுகிறது) என்பது இந்தியாவின் கர்நாடக மாநிலத்தின் பெங்களூர் நகர்ப்புற மாவட்டத்தில் உள்ள ஒரு சிறிய நகரமான பேகூரில் அமைந்துள்ள கோயிலாகும். இந்த ஊர் ஒரு காலத்தில் வேப்பூர் என்றும், கெலேலே என்றும் அழைக்கபட்டது கல்வெட்டுகளின் வழியாக அறியப்படுகிறது (மேலைக் கங்க மன்னர் துர்வினிதனின் மொல்லஅல்லி நிவந்தக் கல்வெட்டில் கி.பி. 580-625). கோயில் வளாகத்தில் உள்ள இரண்டு சிற்றாலயங்களான நாகேசுவரர் மற்றும் நாகேசுவரசுவாமி ஆகிய கோயில்கள் மேலைக் கங்க மரபின் மன்னர்களான முதலாம் நீதிமார்கன் (இரிகங்க நீதிமார்கன், 843-870 என்றும் அழைக்கப்படுகிறார்) மற்றும் இரண்டாம் எரேயப்பா நீதிமார்கன் (இரண்டாம் இரிகங்க நீதிமார்கன் 90-7- 921 என்றும் அழைக்கப்படுகிறார்.) ஆட்சியின்போது கட்டப்பட்டன. வளாகத்தில் மீதமுள்ள கோவில்கள் பிற்காலத்தில் சோழர் ஆட்சிக்காலத்தில் கட்டபட்டவை என்று கருதப்படுகின்றன. இங்கு உள்ள கி.பி. 890 ஆண்டைய பழங்கன்னட கல்வெட்டில், " பெங்களூர் போர்" (நவீன பெங்களூர் நகரம்) குறிப்பிடபட்டுள்ளது. கோவில் வளாகத்தில் காணப்படும் இக்கல்வெட்டுச் செய்தியை கல்வெட்டாய்வாளர் ஆர். நரசிம்மச்சார் கண்டுபிடித்தார். இந்தக் கல்வெட்டு "எபிகிராஃபியா கர்னாட்டிகா" (தொகுதி 10 பிற்சேர்கையில்) இல் பதிவு செய்யப்பட்டுள்ளது. பெங்களூர் என்ற இடம் இருந்ததற்கான பழைய சான்று இதுவாகும்.  

## கோயில் அமைப்பு

நாகேசுவரர் கோயிலில் மூலவர் ஒரு எளிய சதுர கருவறையில் ( *கர்ப்பக்கிருகம்* ) உள்ளார். கருவறைக்கு முன்புறம் ஒரு முன்மண்டபம் ( *அந்தரளம்* ) உள்ளது. இதற்கு முன்புறம் ஒரு *மகாமண்டபம்* அல்லது *நவரங்கா* ) உள்ளது. மகாமண்டபத்திற்கு முன்புறம் ஒரு திறந்த மண்டபம் (அக்ரா-மண்டபம்) உள்ளது. இந்த திறந்த மண்டபத்திற்கான நுழைவாயிலுக்கு தென்மேற்கு மற்றும் வடமேற்கு மூலைகளில் கந்தணி அமைந்த படிகள் வழியாக செல்லவேண்டும். திறந்த மண்டபமானது சமமற்ற ஆறு தூண்களைக் கொண்டுள்ளது. இதில் நந்தி சிலை வெளிப்புற அடுக்கில் (நான்கு தூண்களுக்கு இடையில் ) "தாமரை மேடையில்" ( *பத்ம-பீடம்* ) வைக்கப்பட்டுள்ளது. வெள்ளைக் கற்களாலான தூண்கள் எளிய வடிவமைப்பில் உள்ளன. கோயிலின் பல பகுதிகளில் உள்ள, திறந்த மற்றும் மூடிய மண்டபங்கள் போன்றவை பிற்காலத்தில் புதுப்பிக்கப்பட்டதாகத் தெரிகிறது. கருவறையில் ஒரு *இலிங்கம்* உள்ளது.  

மேலைக் கங்கர்களின் இன்னொரு கட்டுமானமான நாகேசுவரசுவாமி கோவில் கிழக்கு நோக்கி அமைந்துள்ளது கருவறை சதுரமாக அமைந்துள்ளது. அதற்கு முன்னால் ஒரு முன்மண்டபமும், அதற்கும் முன்னால் ஒரு திறந்த மண்டபமாக, முக மண்டபம் என்று அழைக்கப்படும் ஒரு தனி மண்டபம் உள்ளது. இந்த மண்டபம் எட்டு தூண்களைக் கொண்டு உள்ளது. முகமண்டபத்தில் நந்தியின் சிலை அமைக்கப்பட்டுள்ளது அது நந்தி மண்டபமாகவும் உள்ளது. கோயில் நுழைவாயிலின் அடிப்பகுதி கங்கை - யமுனை உருவங்கள் பணிப் பெண்களுடன் செதுக்கபட்டுள்ளன. இது சாளுக்கிய - இராஷ்டிரகூடர்களின் கலை தாக்கமாகத் தெரிகிறது.
# அலிங்கர் ஆறு



**அலிங்கர் ஆறு** (*Alingar River*) கிழக்கு ஆப்கானித்தானின் லக்மான் மாகாணத்தில் பாயும் ஓர் ஆறாகும்.  

சிந்து நதிப் படுகையின் ஒரு பகுதியான காபூல் ஆற்றின் முக்கிய துணை நதிகளில் இதுவும் ஒன்றாகும். இது இரண்டு ஆதாரங்களைக் கொண்டுள்ளது, ராம்கெல் மற்றும் குலேம் ஆறுகள் அலிங்கர் ஆறுக்கான ஆதாரங்களாகத் திகழ்கின்றன.  

அலிங்கர் மாவட்டம் மற்றும் அலிங்கர் பள்ளத்தாக்கு ஆகியவற்றுக்கான பெயரையும் இந்த ஆறு வழங்குகிறது. மிகுத்தர்லாம் மாவட்டத்தில் உள்ள மிகுதர்லாம் நகரம் வழியாகவும் அலிங்கர் ஆறு பாய்கிறது.
# எரோள்ளி


**எரோள்ளி** (*Herohalli*) என்பது இந்தியாவின் கர்நாடக மாநிலத்தில் உள்ள பெங்களூரு மாவட்டத்தில் உள்ள ஒரு கணக்கெடுப்பில் உள்ள நகரமாகும்.  

## மக்கள்தொகையியல்
ஆண்டு இந்திய மக்கள் தொகைக் கணக்கெடுப்பின்படி, எரோள்ளியின் மக்கள் தொகை 18,066 ஆகும். இவர்களில் ஆண்களின் விகிதம் 53%, பெண்களின் விகிதம் 47% ஆகும். எரோள்ளியின் எழுத்தறவிவு விகிதம் 72% ஆகும். இது தேசிய சராசரி எழுத்தறிவு விகிதமான 59.5% அய் விட கூடுதல் ஆகும். எரோள்ளியில் ஆண்களின் எழுத்தறிவு விகிதம் 78% என்றும், பெண்களின் எழுத்தறவு விகிதம் 65% என்றும் உள்ளது. எரோள்ளியின்யில் 6 வயதுக்கு உட்பட்டவர்கள் 13% உள்ளனர்.
# பொருளாதாரப் புலனாய்வுக் குழு

**பொருளாதாரப் புலனாய்வுக் குழு** (*Economic Intelligence Council*) இந்தியப் பொருளாதாரப் புலனாய்வு அமைப்புகளின் தலைமையான அமைப்பாகும். இக்குழு இந்தியா முழுவதும் 30 மண்டலப் புலனாய்வுக் குழுக்களைக் கொண்டுள்ளது. இக்குழு இந்திய அரசின் நிதி அமைச்சகத்தின் கீழ் இயங்குகிறது. It was formed in 1990.  

## பணிகள்
இந்தியாவில் உளவு, கடத்தல், பணமோசடி, வரி ஏய்ப்பு மற்றும் பொருளாதார குற்றங்களை கட்டுப்படுத்துவதற்கு பொறுப்பான அரசு புலனாய்வு அமைப்புகள் மற்றும் விசாரணை அமைப்புகளை ஒருங்கிணைத்தல், மூலோபாயம் மற்றும் தகவல் பகிர்வுக்கு பொருளாதாரப் புலனாய்வுக் குழு பொறுப்பாகும். இக்குழுவின் உறுப்பினர்கள் பின்வருமாறு:  
1. ஆளுநர், இந்திய ரிசர்வ் வங்கி
1. தலைவர், இந்திய பங்கு மற்றும் பரிவர்த்தனை வாரியம்
1. இயக்குநர், வருவாய் புலனாய்வு இயக்குநரகம்
1. இயக்குநர், நடுவண் புலனாய்வுச் செயலகம்
1. இயக்குநர், தேசிய போதைப்பொருள் தடுப்புப் பிரிவு
1. செயலாளர், வருவாய்த் துறை, நிதி அமைச்சகம்
1. செயலாளர், பெருநிறுவன விவகாரங்கள் துறை அமைச்சகம்
1. கூடுதல் செயலாளர், வங்கித் துறை
1. தலைவர், மத்திய மறைமுக வரிகள் மற்றும் சுங்க வாரியம்
1. தலைவர், மத்திய நேரடி வரிகள் வாரியம்
1. இயக்குநர், அமலாக்க இயக்குனரகம்
இக்குழுவின் கூட்டங்களுக்கு சிறப்பு அழைப்பாளர்களாக இந்திய உளவுத்துறையின் இயக்குநர் மற்றும் வெளிநாட்டு வணிகஙகளுக்கான தலைமை இயக்குநர்கள் அழைக்கப்படுகிறார்கள்.
# சுவாமிநாதன் ஜானகிராமன்



**சுவாமிநாதன் ஜானகிராமன்** (Swaminathan Janakiraman) ஓர் இந்திய வங்கியாளர் ஆவார், இவர் ஜனவரி 2021 ஆம் ஆண்டு சனவரி மாதம் ஜூன் 2023 ஆம் ஆண்டு சூன் மாதம் வரை பாரத மாநில வங்கியின் நிர்வாக இயக்குநராகப் பணியாற்றினார்  

20 ஜூன் 2023 ஆம் ஆண்டு சூன் மாதம் 20 ஆம் தேதியன்று இவர் இந்திய ரிசர்வ் வங்கியின் துணை ஆளுநராக இந்திய அரசால் நியமிக்கப்பட்டார்.  

## ஆரம்ப காலம்
தனது உயர்நிலைப் பள்ளிக் கல்வியை 1981 ஆம் ஆண்டு தமிழ்நாடு மாநிலத்தின் கும்பகோணத்தில் நகர மேல்நிலைப் பள்ளியில் முடித்தார். பின்னர், 1984 ஆம் ஆண்டு, சென்னைப் பல்கலைக்கழகத்துடன் இணைக்கப்பட்டுள்ள கும்பகோணம் அரசுக் கல்லூரியில் வணிகவியல் பட்டம் பெற்றார்.  

## வங்கி தொழில்
1988 ஆம் ஆண்டு டிசம்பர் மாதத்தில் பாரத மாநில வங்கியில் மேலாளராகப் பணியில் சேர்ந்தார்  

பாரத மாநில வங்கியில் 34 ஆண்டுகள் பணியாற்றி, நிர்வாக இயக்குநராக உயர்ந்தார்.
# பாதுகாப்பு தலைமை இயக்குனரகம் (இந்தியா)



**பாதுகாப்புத் தலைமை இயக்குநரகம்** (*Directorate General of Security*) இந்தியாவின் நான்கு முக்கிய புலனாய்வு அமைப்புகளில் ஒன்றாகும். இது இந்திய அமைச்சரவை செயலகத்தின் கீழ் இயங்குகிறது. இந்தியாவின் நான்கு முக்கியப் புலனாய்வு அமைப்புகளான ஆராய்ச்சி மற்றும் பகுப்பாய்வு அமைப்பு, இந்திய உளவுத்துறை, தேசிய தொழில்நுட்ப ஆய்வு நிறுவனம் போன்று பாதுகாப்பு தலைமை இயக்குநரகம் செயல்படுகிறது. ஆராய்ச்சி மற்றும் பகுப்பாய்வு அமைப்பின் செயலாளர், 1971 முதல் இதன் பாதுகாப்பு தலைமை இயக்குநராக செயல்படுகிறார்.  

வான்பரப்பு ஆய்வு மையம், சிறப்பு எல்லைப்புறப் படை மற்றும் சிறப்புக் குழுக்கள் பாதுகாப்பு தலைமை இயக்குநரகத்தின்கீழ் செயல்படுகிற்து.  

## நிறுவனத்தின் அமைப்பு
பொதுவாக பாதுகாப்பு தலைமை இயக்குநராக, ஆராய்ச்சி மற்றும் பகுப்பாய்வு அமைப்பின் செயலாளர் செயல்படுவார். தலைமை இயக்குநரின் கீழ் செயல்படும் முதன்மை இயக்குநரே உண்மையில் இதன் அமைப்பை வழிநடத்துகிறார். முதன்மை இயக்குநரின்கீழ் கீழ்க்கண்ட அமைப்புகள் செயல்படுகின்றன.  
- சிறப்பு எல்லைப்புறப் படை
- சிறப்புக் குழு
- வான்பரப்பு ஆய்வு மையம்

## இதன் அண்மைய நடவடிக்கைகள்
- மேகதூது நடவடிக்கை
- கார்கில் போர்
## இதனையும் காண்க
- இந்தியப் புலனாய்வு அமைப்புகளின் பட்டியல்
# மலேசியப் பொதுத் தேர்தல், 2004


**மலேசியப் பொதுத் தேர்தல், 2004** (ஆங்கிலம் *2004 Malaysian General Election*; மலாய்: *Pilihan Raya Umum Malaysia 2004*; சீனம்: 2004年马来西亚大选); என்பது மலேசியாவின் 11-ஆவது பொதுத் தேர்தலாகும். இந்தத் தேர்தல் 2008 மார்ச் 21-ஆம் தேதி ஞாயிற்றுக்கிழமை நடைபெற்றது.  

மலேசியப் பொதுத் தேர்தல் மலேசிய அரசியலமைப்பு (*Constitution of Malaysia*) சட்ட விதிகளின்படி ஐந்தாண்டுகளுக்கு ஒருமுறை நடத்தப்பட வேண்டும். கடைசியாக, நாடாளுமன்றத்திற்கான பொதுத் தேர்தல், அதாவது மலேசியப் பொதுத் தேர்தல், 1999 (*1999 Malaysian General Election*), 1999-ஆம் ஆண்டில் நடைபெற்றது.  

மலேசியாவின் 219 நாடாளுமன்றத் தொகுதிகளிலும் வாக்குப்பதிவு நடைபெற்றது. ஒவ்வோரு நாடாளுமன்றத் தொகுதியில் இருந்தும் ஒரு நாடாளுமன்ற உறுப்பினரை (*Member of Parliament*)மலேசிய நாடாளுமன்றத்தின் (*House of Parliament*) மக்களவை (மலேசியா) எனும் டேவான் ராக்யாட்டிற்கு (*Dewan Rakyat*) தேர்வு செய்தன.  

## பொது

2003-இல் அப்துல்லா அகமது படாவி பிரதமராக நியமிக்கப் பட்டதைத் தொடர்ந்து; அவருக்கான முதல் பொதுத் தேர்தலாக, இந்த 2004-ஆம் ஆண்டு மலேசியப் பொதுத் தேர்தல் அமைந்தது.  

மலேசியாவின் பதின்மூன்று மாநிலங்களில் (சரவாக் மாநிலம் தவிர) மற்ற பன்னிரண்டு மாநிலங்களில் உள்ள 505 சட்டமன்றத் தொகுதிகளிலும் மாநில சட்டமன்றத் தேர்தல்கள் நடந்தன. பாரிசான் நேசனல் 64% வாக்குகளைப் பெற்று 198 இடங்களை வென்றது. ஒருங்கிணைந்த எதிர்க்கட்சிகளுக்கு 20 இடங்கள்; மற்றும் சுயேச்சைக்கு ஓர் இடம்.  

### தேசிய முன்னணிக்கு பெரிய வெற்றி

ஆனாலும் அனைத்து இடங்களிலும் பாரிசான் நேசனல் போட்டியிட்டு இருந்தால் அதிக வாக்குகளைப் பெற்று இருக்கலாம் என்றும் அறியப் படுகிறது. மலேசியப் பொதுத் தேர்தல், 1978-க்குப் பிறகு பாரிசான் நேசனல் பெற்ற மிகப்பெரிய பெரும்பான்மை இதுவாகும்.  

பாரிசான் தேசிய முன்னணியில் (*National Front*) ஆதிக்கம் செலுத்திய கட்சியான ஐக்கிய மலாய் தேசிய அமைப்பு (*United Malays National Organisation*) (**UMNO**), 109 இடங்களை வென்றது, 37 இடங்களைப் பெற்றது. அம்னோவின் மற்ற கூட்டணிக் கட்சிகளும் நிறைவான இடங்களைப் பெற்றன.  

### மலேசிய இசுலாமிய கட்சியின் தலைவர் தோல்வி

மலேசிய சீனர் சங்கம் (*Malaysian Chinese Association*) (**MCA**) 31 இடங்களை வென்றது. மலேசிய இந்திய காங்கிரசு (*Malaysian Indian Congress*) (**MIC**) ஒன்பது இடங்களைப் பெற்றது.  

மலேசிய இசுலாமிய கட்சி (*Pan-Malaysian Islamic Party*) (**PAS**) போட்டியிட்ட 27 இடங்களில் 7 இடங்களை மட்டுமே தக்கவைத்துக் கொண்டது. மலேசிய இசுலாமிய கட்சி ஓர் இசுலாமிய நாட்டை உருவாக்குவோம் எனும் உறுதி மொழியுடன் தேர்தலில் களம் இயங்கியது. மலேசிய இசுலாமிய கட்சியின் தலைவர், அடி அவாங் (*Abdul Hadi Awang*); அவரின் நாடாளுமன்றத் தொகுதியான மாராங் மக்களவை தொகுதியில் (*Marang Federal Constituency*) தோல்வி அடைந்தார்.
# சுமத்திரா பறக்கும் அணில்



**சுமத்திரா பறக்கும் அணில்** (*Sumatran flying squirre*l)(*கைலோபீட்சு வின்சுடோனி*) என்பது சுமத்திரா தீவில் மட்டுமே காணப்படும் பறக்கும் அணில் சிற்றினம் ஆகும். இது பன்னாட்டு இயற்கைப் பாதுகாப்புச் சங்க செம்பட்டியலில் தரவு குறைபாடு எனப் பட்டியலிடப்பட்டுள்ளது. இது முதலில் 1949-ல் கண்டுபிடிக்கப்பட்டது. இச்சிற்றினம் ஒரு மாதிரியிலிருந்து மட்டுமே அறியப்படுகிறது. இது ஒரு இரவுநேர, மரத்தில் வாழக்கூடிய உயிரினம் ஆகும். இதன் வாழ்நாளின் பெரும்பகுதியை விதானத்தில் கழிக்கிறது. சுமத்திரா பறக்கும் அணில் குறிப்பிட்ட வரம்பில் வாழ்வதாலும், மரங்களை வெட்டுவதால் வாழ்விட இழப்பாலும் அச்சுறுத்தப்படுகிறது. மற்ற பறக்கும் அணில்களைப் போலல்லாமல், இதன் வாலுடன் இணைக்கும் சவ்வு இல்லை.
# ஆய்னான் பறக்கும் அணில்



**ஆய்னான் பறக்கும் அணில்** (*Hainan flying squirrel*)(*கைலோபெட்டசு எலெக்டிலிசு*) என்பது இசுகுரிடே குடும்பத்தில் உள்ள கொறிணி சிற்றினமாகும். இது சீனாவில் உள்ள ஆய்னான் தீவில் மட்டுமே காணப்படும் அகணிய உயிரி.  

இந்தோசீன பறக்கும் அணிலுடன் ஒத்ததாகக் கருதப்பட்ட ஆய்னான் பறக்கும் அணில் 2013ஆம் ஆண்டு ஆய்வில் தனித்தனி சிற்றினங்களாக வகைப்படுத்தப்பட்டன. இரண்டு சிற்றினங்களுக்கும் உடற்கூறியல் மற்றும் மரபணு வேறுபாடுகள் உள்ளன. மேலும் இவை ஒவ்வொன்றின் உடல் உரோம நிறத்தில் வேறுபாடுகள் உள்ளன. மேலும் ஒப்பீட்டளவில் சமீபத்திய மரபணு வேறுபாட்டையும் இச்சிற்றினங்கள் கொண்டிருப்பதாகக் கருதப்படுகிறது.
# பாராமதி அரசு மருத்துவக் கல்லூரி மற்றும் பொது மருத்துவமனை



**பாராமதி அரசு மருத்துவக் கல்லூரி மற்றும் பொது மருத்துவமனை** (*Government Medical College & General Hospital, Baramati*) இந்தியாவின் மகாராட்டிரா மாநிலத்திலுள்ள பாராமதி நகரத்தில் அமைந்துள்ள ஒரு மருத்துவக் கல்லூரி மற்றும் மருத்துவமனையாகும். இக்கல்லூரி 2019 ஆம் ஆண்டு நிறுவப்பட்டது. பாராமதி அரசு மருத்துவக் கல்லூரி நாசிக்கிலுள்ள மகாராட்டிரா சுகாதார அறிவியல் பல்கலைக்கழகத்துடன் இணைக்கப்பட்டுள்ளது. இந்திய மருத்துவக் கல்விக்காக நிறுவப்பட்ட இந்திய மருத்துவக் கழகமும் இக்கல்லூரியை அங்கீகரித்துள்ளது.  

தற்போது பாராமதி அரசு மருத்துவக் கல்லூரியில் சுமார் 100 மாணவர்களுக்கு இளங்கலை மருத்துவப் படிப்புகளில் பயிற்சி அளிக்கப்படுகிறது. கல்லூரியில் ஐந்து தளங்களும் வாகன நிறுத்துமிடமும் உள்ளது. பொது மருத்துவமனையில் 21 வார்டுகள் மற்றும் 13 அறுவைச் சிகிச்சை அரங்குகள் உள்ளன.  

கல்லூரி மற்றும் பொது மருத்துவமனைக்கு மகாராட்டிரா அரசாங்கம் நிதியளிக்கிறது.  

## அமைவிடம்
மருத்துவக் கல்லூரி மற்றும் பொது மருத்துவமனை மகாராட்டிர மாநிலம் புனே மாவட்டத்தில் உள்ள பாராமதியின் மகாராட்டிரா தொழில் வளர்ச்சிக் கழகப் பகுதிக்கு அருகில் ஒரே வளாகத்தில் அமைந்துள்ளது. அருகிலுள்ள இரயில் சந்திப்பு தவுண்டு சந்திப்பு ஆகும். அதே சமயம் பாராமதி இரயில் நிலையமும் அருகிலுள்ளது. அருகிலுள்ள விமான நிலையம் புனே பன்னாட்டு விமான நிலையம் ஆகும்.  
## சேர்க்கை
மே 2019 ஆம் ஆண்டு மே மாதத்தில் இந்திய மருத்துவக் கழகம் ஒப்புதல் அளித்த பிறகு இளநிலை மருத்துவப் படிப்புகளுக்கான சேர்க்கை 2019 ஆம் ஆண்டில் முதல் முறையாகத் தொடங்கியது.  

தற்போது, இக்கல்லூரியில் 100 மாணவர் சேர்க்கை திறன் உள்ளது. மாணவர்களுக்கான மொத்த இடங்களில், 15% அகில இந்திய ஒதுக்கீட்டுக்கும், 85% மாநில ஒதுக்கீட்டுக்கும் ஒதுக்கப்பட்டுள்ளது.
# கைலோபீட்சு



**கைலோபீட்சு** (*Hylopetes*) என்பது பறக்கும் அணில் பேரினமாகும். இதில் சுமார் 10 சிற்றினங்கள் உள்ளன.  

- பகுதிநிற பறக்கும் அணில் - *கை. அல்போனிகர்* <small>(ஹாட்சன், 1836)</small>
- பார்டெல் பறக்கும் அணில் - *கை. பார்டெல்சி* <small>சேசன், 1939</small>
- ஆய்னான் பறக்கும் அணில் - *கை. எலெக்டிலிசு* <small>(ஆலன், 1925)</small>
- பலவன் பறக்கும் அணில் - *கை. நைக்ரிப்சு* <small>(தாமஸ், 1893)</small>
- இந்தோ-சீனா பறக்கும் அணில் - *கை. பைரி* <small>(பிளைத், 1859)</small>
- ஜென்டிங்க் பறக்கும் அணில் - *கை. பிளாட்டியூரசு* <small>(ஜென்டிங்க், 1890)</small>
- அம்பு பறக்கும் அணில் - *கைச். சாகிட்டா* (<small>லின்னேயஸ், 1766)</small>
- சிபோரா பறக்கும் அணில் - *கை.சிபோரா* <small>சேசன், 1940</small>
- செங்கன்ன பறக்கும் அணில் - *கை. சிபேடிசியசு* <small>(பிளைத், 1847)</small>
- சுமத்திரா பறக்கும் அணில் - *கை. வின்சுடோனி* <small>(சோடி, 1949)</small>
# ஏ. மார்த்தாண்டப் பிள்ளை



**ஏ. மார்த்தாண்டப் பிள்ளை** (*A. Marthanda Pillai*) இந்தியாவைச் சேர்ந்த ஒரு நரம்பியல் அறுவை சிகிச்சை நிபுணர் ஆவார். நரம்பியல் மருத்துவத்தில் இவர் முதுநிலை பட்டம் பெற்றுள்ளார். அறுவைசிகிச்சை மருத்துவர்களுக்கான இராயல் கல்லூரியில் ஓர் உறுப்பினராகவும் உள்ளார். கேரள மாநிலம் திருவனந்தபுரத்தைச் சேர்ந்த இவருக்கு 2011 ஆம் ஆண்டு மருத்துவத்துக்கான பத்மசிறீ விருது வழங்கப்பட்டது. கேரள மாநிலத்தில் இந்த விருதைப் பெற்ற இந்திய மருத்துவ சங்கத்தின் முதல் முன்னாள் தேசியத் தலைவரும் முன்னாள் துணைத் தலைவரும் இவரேயாவார். in கேரளம் State to receive this national award. இந்திய மருத்துவ சங்கத்திற்காக முன்மொழியப்பட்ட தேசிய மருத்துவ ஆணைய மசோதாவுக்கு எதிரான போராட்டத்திற்கு இவர் தலைமை தாங்கினார்.  

தனியார் துறையில் தற்போது இவர் திருவனந்தபுரத்தில் உள்ள அனந்தபுரி மருத்துவமனைகள் & ஆராய்ச்சி நிறுவனத்தின் நிர்வாக இயக்குநராக உள்ளார்.
# திலக் வர்மா



**நம்பூரி தாகூர் திலக் வர்மா** (பிறப்பு 8 நவம்பர் 2002) ஒரு இந்தியத் துடுப்பாட்ட வீரர் . இந்தியன் பிரீமியர் லீக்கில் மும்பை இந்தியன்ஸ் அணிக்காக சிறப்பாக விளையாடியதற்காக பரவலாக அறியப்பட்டவர். அவர் 30 டிசம்பர் 2018 அன்று 2018-19 ரஞ்சிக் கோப்பையில் ஐதராபாத் அணிக்காக முதல் தர துடுப்பாட்டத்தில் அறிமுகமானார். அவர் 28 பிப்ரவரி 2019 அன்று 2018-19 சையத் முஷ்டாக் அலி கோப்பையில் ஹைதராபாத் அணிக்காக இருபது20 போட்டிகளில் அறிமுகமானார் 2019-20 விஜய் ஹசாரே கோப்பையில் ஐதராபாத் அணிக்காக 28 செப்டம்பர் 2019 அன்று பட்டியல் அ போட்டிகளில் அறிமுகமானார்.  

2019 டிசம்பரில், 2020 19 வயதுக்குட்பட்ட துடுப்பாட்ட உலகக் கோப்பைக்கான இந்திய அணியில் இடம்பிடித்தார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் மும்பை இந்தியன்ஸால் வாங்கப்பட்டார்.  

## ஆரம்ப கால வாழ்க்கை
திலக் வர்மா 8 நவம்பர் 2002 அன்று ஹைதராபாத்தில் பிறந்தார். அவரது தந்தை நாகராஜு வர்மா மின்தொழுல்நுட்பவியலாளராகப் பணிபுரிந்தார், மேலும் அவரது தாயார் காயத்ரி தேவி இல்லத்தரசி. அவருக்கு தருண் வர்மா என்ற அண்ணன் உள்ளார். திலக் சிறுவயதிலேயே விளையாட்டில் மிகுந்த ஆர்வம் கொண்டவர். அவர் தெலுங்கானாவில் உள்ள லீகலா துடுப்பாட்டப் பயிற்சிப் பள்ளியில் பயிற்சி பெறச் சேர்ந்துகொண்டார். அங்கு, அவருக்கு சலாம் பயஷ் வழிகாட்டியாக இருந்தார். அவர் தனது ஆரம்பக் கல்வியை ஹைதராபாத்தில் உள்ள கிரசண்ட் மாடல் ஆங்கிலப் பள்ளியில் தொடங்கினார்.  

## உள்ளூர்ப் போட்டிகள்
திலக் 2018-19 ரஞ்சிக் கோப்பையில் 30 டிசம்பர் 2018 இல் தனது முதல் தர அறிமுகப் போட்டியில் ஹைதராபாத் அணிக்காக விளையாடினார். அவரது முதல் போட்டி ஆந்திராவுக்கு எதிரானது. தொடரில், திலக் ஏழு போட்டிகளில் 215 ஓட்டங்கள் எடுத்தார். அவர் 28 பிப்ரவரி 2019 அன்று 2018-19 சையத் முஷ்டாக் அலி கோப்பையில் ஹைதராபாத் அணிக்காக தனது இருபது20 போட்டிகளில் அறிமுகமானார். அவர் நான்கு முதல்தர போட்டிகளிலும், பதினாறு பட்டியல் அ போட்டிகளிலும், பதினைந்து T20 போட்டிகளிலும் பங்கேற்றுள்ளார். விஜய் ஹசாரே கிண்ண 2021-22 தொடரில், அவர் ஐந்து ஆட்டங்களில் 180 ஓட்டங்கள் குவித்து நான்கு இலக்குகளை வீழ்த்தினார். செப்டம்பர் 28, 2018 அன்று, 2019-20 விஜய் ஹசாரே கிண்ணப் போட்டித் தொடரில் ஹைதராபாத் அணிக்காக பட்டியல் அ அணியில் அறிமுகமானார். டிசம்பர் 2019 இல், திலக் 2020 19 வயதுக்குட்பட்டோருக்கான துடுப்பாட்ட உலகக் கோப்பைக்கான இந்திய அணியில் இடம்பிடித்தார். அவர் தொடரில் 6 ஆட்டங்களில் விளையாடி 86 ஓட்டங்கள் மட்டுமே எடுக்க முடிந்தது. பிப்ரவரி 2022 இல், 2022 இந்தியன் பிரீமியர் லீக் ஏலத்தின் போது, அடிப்படை விலை ரூ. 20 லட்சத்துடன் ஏலத்திற்கு வந்து மும்பை இந்தியன்ஸ் அணியால் ரூ. 1.7 கோடிக்கு வாங்கப்பட்டார். லீக்கின் இரண்டாவது ஆட்டத்தில், நவி மும்பையில் உள்ள டி. ஒய். பாட்டீல் அரங்கில் ராஜஸ்தான் ராயல்ஸுக்கு எதிராக திலக் 33 பந்துகளில் 61 ஓட்டங்கள் எடுத்தார். ஏப்ரல் 2023 இல், திலக் ராயல் சேலஞ்சர்ஸ் பெங்களூர் அணிக்கு எதிரான முதல் போட்டியில் 84*(46) ஓட்டங்கள் எடுத்தார்.
# கொத்தனூர்


**கொத்தனூர்** (*Kothnur*) என்பது இந்தியாவின் கர்நாடக மாநிலத்தின், பெங்களூர் மாவட்டத்தில் உள்ள ஒரு கணக்கெடுப்பில் உள்ள நகரமாகும் .  

## மக்கள்தொகையியல்
ஆண்டு மக்கள் தொகை கணக்கெடுப்பின்படி, கொத்தனூரின் மக்கள் தொகை 20,835 ஆகும். இவர்களில் ஆண்கள் 53% பேரும், பெண்கள் 47% பேரும் உள்ளனர். கொத்தனூரின் சராசரி எழுத்தறிவு விகிதம் 67% ஆகும். இது தேசிய சராசரி எழுத்தறிவு விகிதமான 59.5% ஐவிட கூடுதல் ஆகும். ஊரின் மக்கள் தொகையில் ஆண்களின் எழுத்தறிவு விகிதம் 73% என்றும், பெண்களின் எழுத்தறிவு விகிதம் 61% என்றும் உள்ளது. கொத்தனூரின் மக்கள் தொகையில் ஆறு வயதுக்கு உட்பட்டவர்களாக 13% பேர் உள்ளனர்.
# இராட்டைசுற்றிபாளையம்



**இராட்டைசுற்றிபாளையம்** என்பது இந்தியா தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் அவல்பூந்துறை பகுதிக்கு அருகில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 261 மீட்டர் உயரத்தில் அமைந்துள்ள இராட்டைசுற்றிபாளையம் பகுதியின் புவியியல் ஆள்கூறுகள் ஆகும்.  

உலகிலேயே மிகப்பெரிய 39 அடி உயரமுள்ள காலபைரவர் கோயில் இராட்டைசுற்றிபாளையம் பகுதியில் அமையப் பெற்றுள்ளது. இக்கோயிலின் கும்பாபிசேகம் 2023-ஆம் ஆண்டு மார்ச் மாதம் 13-ஆம் நாள் நடைபெற்றது.
# கும்பலகோடு


**கும்பலகோடு** (*Kumbalgodu*) என்பது இந்திய நகரமான பெங்களூரின் புறநகரில் அமைந்துள்ள ஒரு நகரம் ஆகும். இது கெங்கேரி மற்றும் பிடதி ஆகியவற்றுக்கு இடையே பெங்களூர் மைசூர் சாலையில் அமைந்துள்ளது. 2011 ஆண்டைய மக்கள் தொகை கணக்கெடுப்பின்படி, இந்த ஊரில் 10,000 இக்கும் அதிகமான மக்கள் வசிக்கின்றனர்.  

பெங்களூர் சுவாமிநாராயண் குருகுல சர்வதேச பள்ளி கும்பல்கோடுவில் உள்ளது.
# மாரகொண்டள்ளி


**மாரகொண்டஹள்ளி** (*Maragondahalli*) என்பது இந்தியாவின் தென் மாநிலமான கர்நாடகத்தில் உள்ள ஒரு மக்கள் தொகை கணக்கெடுப்பு நகரமாகும். இது பெங்களூர் நகர மாவட்டத்தின் ஆனேகல் வட்டத்தில் அமைந்துள்ளது.  

## மக்கள்தொகையியல்
ஆண்டு மக்கள் தொகை கணக்கெடுப்பின்படி, மாரகொண்டள்ளியில் 733 குடும்பங்கள் வசித்தன. மாரகொண்டள்ளியின் மக்கள் தொகை 3014 ஆகும். ஊரின் மக்கள் தொகையில் ஆண்கள் 1557 பேர், பெண்கள் 1457 ஆவர். மாரகொண்டள்ளியின் சராசரி எழுத்தறிவு விகிதம் 77% ஆகும். இது தேசிய சராசரி எழுத்தறிவு விகிதமான 59.5% ஐவிட கூடுதல் ஆகும்.
# நாசனோவ் சுரப்பி


**நாசனோவ் சுரப்பி** (*Nasonov's gland*) என்பது இயக்குநீரை உற்பத்தி செய்யும் சுரப்பி ஆகும். இது தேனீக்களில் பணியமர்த்துவதில் பயன்படுத்தப்படுகிறது. இந்த இயக்குநீர் வேலைக்கார தேனீக்களைக் குடியேறிய கூட்டத்திற்கு ஈர்ப்பதற்காகவும், கூட்டிற்குத் திரும்பும் வழியை இழந்த தேனீக்களை இழுக்கவும் பயன்படுகிறது. இது வாசனை இல்லாத உணவு மற்றும் நீர் ஆதாரங்களுக்குத் தேனீக்களை இட்டுச் செல்வதற்குப் பயன்படுகிறது. இந்தச் சுரப்பியானது தேனீக்களின் அடிவயிற்றின் பின் பக்கத்தில் அமைந்துள்ளது. இதன் திறப்பு அடிவயிற்றின் நுனியில் கடைசி முதுகுமூடு தகட்டின் அடிப்பகுதியில் அமைந்துள்ளது.  

இந்த சுரப்பியை முதன்முதலில் 1882-ல் உருசிய விலங்கியலாளர் நிகோலாய் விக்டோரோவிச் நசனோவ் (பிப்ரவரி 14, 1855 - பிப்ரவரி 11, 1939) விவரித்தார். நாசனோவ் இந்த சுரப்பி வியர்வையைச் சுரப்பதாகக் கருதினார். இங்கிலாந்தைச் சேர்ந்த பிரடெரிக் வில்லியம் லம்பேர்ட் சுலேடன் (மே 30, 1876 - 1921) என்பவர் 1901ஆம் ஆண்டில் முதன்முதலில் இச்சுரப்பி இயக்குநீர் ஒன்றினை உற்பத்தி செய்கிறது என்று முன்மொழிந்தார்.  

## மேலும் பார்க்கவும்

- நாசனோவ் இயக்குநீர்
# ஏ மேடள்ளி


**ஏ. மேடள்ளி** (*A Medihalli*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகத்தின் பெங்களூர் மாவட்டத்தில் உள்ள ஆனேகல் வட்டத்தில் அமைந்துள்ளது.  

## அமைவிடம்
இந்த ஊரானது மாநில தலைநகரான பெங்களூரில் இருந்து 35 கிலோமீட்டர் தொலைவிலும், ஆனேகலில் இருந்து 35 கிலோமீட்டர் தொலைவிலும் உள்ளது.  

## மக்கள் வகைபாடு
இந்த கிராமத்தின் மொத்தப் பரப்பளவு 131.72 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 105 வீடுகள் உள்ளன. கிராமத்தின் மொத்த மக்கள் தொகையானது 451 ஆகும். இதில் பெண்களின் எண்ணிக்கை 215 என்றும், ஆண்களின் எண்ணிக்கை 236 என்றும் உள்ளது. கல்வியறிவு பெற்றவர்கள் விகிதம் 68.07% ஆகும். இதில் ஆண்களின் எழுத்தறிவு விகிதம் 76.69% என்றும், பெண்களின் எழுத்தறிவு விகிதம் 58.60% என்றும் உள்ளது.  

## மேலும் பார்க்கவும்

- பெங்களூர்
- கர்நாடக மாவட்டப் பட்டியல்